I. Ja la Llei estatal 13/1982 de 7 d'abril d'integració social dels minusvàlids s'ocupa en la secció tercera del títol VI de l'aspecte educatiu d'aquesta integració.
Però és evident que el veritable punt de partida del sistema en el qual s'integra el projecte sotmès a dictamen es troba en la Llei orgànica 1/1990 de 3 d'octubre d'ordenació general del sistema educatiu.
El capítol V es dedica a l'educació especial i es planteja la qüestió des d'un punt de vista general i no només des de la perspectiva de la minusvàlua com veurem tot seguit en la referència que es farà en el fonament jurídic III a l'abast de la norma.
És d'acord amb aquesta normativa que es dictà el Decret 117/1984 de 17 d'abril d'ordenació de l'educació especial per a integrar-la en el sistema educatiu ordinari.
Es tracta d'un text genèric que segons l'article 1 es dirigeix no només als infants i als adolescents sinó també als adults que ja sigui temporalment o de forma permanent requereixin d'una ajuda pedagògica especial.
Amb posterioritat la matèria és tractada novament per la Llei orgànica 9/1995 de 20 de novembre de la participació l'avaluació i el govern dels centres docents en la seva disposició addicional segona de la qual però només són orgànics els apartats 1 2 i 4.
La seva publicació els canvis ocorreguts des de la del Decret de 1984 i l'experiència que ha proporcionat l'aplicació d'aquest duen segons que indica la seva exposició de motius a l'elaboració del projecte sobre el qual ara es dictamina.
La seva tramitació ha estat l'adequada i la documentació que consta en l'expedient és l'exigida per la legalitat vigent.
D'altra banda el Consell Escolar de Catalunya ha emès el seu dictamen preceptiu formulant una sèrie d'observacions de detall que en bona part han estat incorporades al text i el projecte ha estat considerat també per la Comissió de Govern Local de Catalunya. consta en l'expedient còpia de l'acta corresponent i d'ella resulta que prèviament el projecte havia estat estudiat per la Federació de Municipis de Catalunya i per l'Associació Catalana de Municipis.
Entrant ja en l'examen del text la primera observació que suggereix el projecte és la relativa al seu abast en allò que fa referència als alumnes concernits per la normativa.
La citada Llei orgànica 1/1990 de 3 d'octubre en referir-se a la qüestió parla d'educació especial i d'allò que es tracta segons el seu article 36.1 és que els alumnes amb necessitats educatives especials temporals o permanents puguin assolir dins del mateix sistema els objectius establerts amb caràcter general per a tots els alumnes.
La també citada Llei orgànica 9/1995 de 20 de novembre en l'apartat 1 de la disposició addicional segona prenent com a referència el marc establert per la Llei de 1990 concreta aquella referència i per tant els alumnes previstos.
S'entenen per alumnes amb necessitats educatives especials aquells que requereixin en un període de la seva escolarització o durant tota la seva durada determinats suports i atencions educatives específiques per (1) patir discapacitats psíquiques físiques o sensorials (2) per manifestar trastorns greus de conducta o (3) per estar en situacions socials o culturals desfavorides.
De fet el projecte no segueix al peu de la lletra aquest plantejament i a l'article 1 en establir l'objecte de la norma cita (1) els alumnes amb discapacitats psíquiques motrius o sensorials i (2) els que tenen necessitats educatives especials derivades de causes associades a la seva història educativa i escolar dues hipòtesis que en línies generals s'adiuen amb les dues primeres d'aquella Llei.
No cita d'una manera expressa els alumnes amb necessitats educatives especials provinents de la seva circumstància social o cultural malgrat que l'art. 4.2 en referir-se a la història educativa i escolar d'aquests alumnes es pot entendre que els engloba i en canvi inclou un cas que no se cita en aquella legislació estatal: el dels alumnes que tenen aquestes necessitats derivades de sobredotació.
De fet després l'àmbit de la normativa va encara més enllà i a l'article 10 el projecte tracta dels alumnes que requereixen hospitalització o atenció educativa domiciliària per raó de malaltia.
Valdria la pena doncs que hom fes un esforç d'altra banda gens difícil que resolgués la divergència que resulta certament no fonamental però que crea un contrast fins i tot intern.
És a dir el mateix projecte en al·ludir en l'exposició de motius a la Llei orgànica 9/1995 de 20 de novembre fa referència expressa als tres casos d'educació especial previstos en ella i no només als dos primers per tant també als alumnes necessitats d'atenció especial per raó de circumstàncies socials o culturals.
Al marge d'aquesta observació poques altres es poden fer des d'un punt de vista jurídic a un text que és fonamentalment tècnic i fins i tot especialment en la seva segona part d'abast organitzatiu.
Malgrat tot cal fer les que s'indiquen seguidament.
a) A l'article 5 apartats 1 i 3 en aquest últim en la seva lletra c) es fa referència als tutors legals.
En el mateix article se cita més d'una vegada el pare la mare i el tutor de l'alumne però en l'apartat 2 es parla només de "pares".
Per raó de simetria seria més indicat dir també aquí pare i mare.
b) L'article 6 fa referència com els articles 5 i 7 a les necessitats educatives especials derivades de la discapacitat però així com aquest últim concepte és inclòs en la denominació en els articles 5 i 7 no se cita en la de l'article 6.
Observació que també cal fer en relació amb l'article 8 malgrat que aparentment l'abast d'aquest últim podria sembla més ampli.
c) Només amb l'objectiu de facilitar la lectura del text tot evitant la reiteració de la referència al Departament d'Ensenyament els quatre últims paràgrafs de l'article 8 les podrien incloure en un apartat únic i distribuir el seu contingut en altres tantes lletres.
d) Les disposicions addicionals transitòries i finals s'haurien d'identificar amb l'ordinal respectiu indicat en lletres no en números.
e) Les disposicions addicionals segona i tercera són més aviat disposicions transitòries.
f) A la disposició transitòria primera apartat 2 la referència a la Llei orgànica 1/1990 de 3 d'octubre que se cita com a LOGSE s'hauria de donar d'una manera completa.
g) S'hauria de fer un esforç d'identificació de les normes d'igual o inferior rang que segons la disposició final primera restarien derogades.
Finalment l'exposició de motius hauria de fer referència a aquest dictamen segons que resulta de l'article 5.3 del Decret legislatiu 1/1991 de 25 de març que conté el text refós de les lleis reguladores de la Comissió Jurídica Assessora i de l'article 18 del seu reglament aprovat per Decret 127/1991 de 17 de juny.
S'emet informe favorable al Projecte de decret sobre l'atenció educativa a l'alumnat amb necessitats educatives especials.